
Grozījums Ministru kabineta 2009. gada 27. oktobra noteikumos Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Anotācija (ex-ante)
2.2.4. uz mazajiem un vidējiem uzņēmējiem: 
	Iebildums (FM - 07.12.2022.)
Projekta anotācijas 2.sadaļā ir norādīts, ka atbrīvojums no valsts nodevas samaksas zemes robežu pārkārtošanā veicamajai zemes maiņai vērtējams komercdarbības atbalsta kontekstā. Ņemot vērā, ka anotācijas tekstā nav iekļauts detalizētāks apraksts par šo apgalvojumu, nav skaidrs norādītā mērķis un kas ir bijis par pamatu šāda apgalvojuma izteikšanai. Atbilstoši likuma “Par nodokļiem un nodevām” 1.pantā noteiktajam valsts nodeva ir obligāts maksājums valsts budžetā vai šajā likumā noteiktajos gadījumos pašvaldības budžetā par valsts vai pašvaldības institūcijas veicamo darbību, kas izriet no šīs institūcijas funkcijām. Valsts nodevas mērķis ir personu darbību regulēšana (kontrolēšana, veicināšana, ierobežošana). Papildus likuma “Par nodokļiem un nodevām” 10.panta otrajā daļā ir noteikts, ka "Ministru kabineta noteikumos par valsts nodevām jāparedz to maksāšanas kārtība, likmes, atvieglojumi, atbrīvojumi […]”.
Tādējādi nav skaidrs, kā anotācijā iekļautais teikums par komercdarbības atbalstu ir samērojams ar likumā "Par nodokļiem un nodevām" noteiktajiem mērķiem, kas sasniedzami, nosakot konkrētu valsts nodevu, un nodevu sistēmas kopējo regulējumu.

Lūdzam anotācijā detalizēti aprakstīt, kāpēc  atbrīvojums no konkrētās valsts nodevas samaksas ir interpretējams kā komercdarbības atbalsts/ kāds ir tiesiskais pamats, kas ļauj šādu apgalvojumu izvirzīt.



 
Piedāvātā redakcija
-
	Ņemts vērā
Ņemot vērā, ka ar Ministru kabineta 2020.gada 1.decembra rīkojumu Nr.718  "Par konceptuālo ziņojumu "Zemes konsolidācijas ieviešana Latvijā""  ir apstiprināts konceptuālais ziņojums, kura 3.2.apakšpunkts piedāvā otrā risinājuma aprakstu un paredz, ka tiek paplašināts Ministru kabineta 2009. gada 27. oktobra noteikumu Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā" 17. punktā noteiktais no minētās nodevas atbrīvoto saņēmēju loks arī ar zemes konsolidācijas dalībniekiem par zemes konsolidācijā iesaistītajām zemes vienībām. Tā kā minētajā konceptuālajā ziņojumā piedāvātajā otrajā risinājumā netiek īpaši izdalītas jebkādas sabiedrības grupas vai komercsabiedrības, kurām tiktu radīti labvēlīgāki apstākļi vai priekšrocības, piešķirot atbrīvojumu no zemes nodevas kā zemes konsolidācijas dalībniekam, tad anotācijā ir veikts precizējums un 2.2.3. sadaļā netiek īpaši izdalīta jebkāda ietekme uz uzņēmējdarbības vidi.
Anotācijas 1.3. sadaļā "Risinājuma apraksts" ir ietverts skaidrojums par to, ka atbrīvojums no zemes nodevas nekvalificējas kā komercdarbības atbalsts.
	2.2.4. uz mazajiem un vidējiem uzņēmējiem:

	2.
	Anotācija (ex-ante)
2.2.4. uz mazajiem un vidējiem uzņēmējiem: 
	Iebildums (FM - 07.12.2022.)
Ņemot vērā anotācijas 2.sadaļā norādīto, ka atbrīvojums no valsts nodevas samaksas zemes robežu pārkārtošanā veicamajai zemes maiņai vērtējams komercdarbības atbalsta kontekstā, gadījumā, ja pasākums kvalificējas kā komercdarbības atbalsts, lūdzam papildināt noteikumu projektu ar prasībām, kas izriet no piemērojamā komercdarbības atbalsta regulējuma.
 
Piedāvātā redakcija
-
	Ņemts vērā
Sk. skaidrojumu pie 1.iebilduma.
	2.2.4. uz mazajiem un vidējiem uzņēmējiem:

	3.
	Noteikumu konsolidētā versija
17.20. zemes īpašnieki par zemes konsolidācijas ietvaros veikto zemes maiņu.
	Iebildums (FM - 15.12.2022.)
Saskaņā ar Komercdarbības atbalsta kontroles likuma 9.panta otro daļu Zemkopības ministrija veic plānoto atbalsta programmu vai ad-hoc atbalsta projektu, vai to plānoto grozījumu sākotnējo izvērtēšanu zvejniecības, akvakultūras, lauksaimniecības un mežsaimniecības nozarē, t.sk. programmu, kas ieviestas saskaņā ar Komisijas regulu (ES) Nr. 702/2014 (2014. gada 25. jūnijs), ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu. Minētā regula ietver arī atbalstu lauksaimniecības un mežsaimniecības zemes konsolidācijai, kas tiek piešķirts juridisku un administratīvu izmaksu segšanai, ja tās saistītas ar šo procesu. Vienlaikus no noteikumu projekta anotācijas izriet, ka “Projekts izstrādāts, pamatojoties uz Ministru kabineta 2020. gada 1. decembra rīkojuma Nr. 718 “Par konceptuālo ziņojumu “Zemes konsolidācijas ieviešana Latvijā”” 3.2. apakšpunktu”, kurā, tai skaitā ir minēts, ka “Ievērojot to, ka zemes konsolidācijā var tikt iesaistīti arī saimnieciskās darbības veicēji, tad to atbrīvošana no valsts nodevas samaksas vai nekustamā īpašuma nodokļa maksāšanas zemes konsolidācijā realizējamās zemes maiņas ceļā vērtējama komercdarbības atbalsta kontekstā.” Ņemot vērā minēto, Finanšu ministrija pirmšķietami secina, ka atbrīvojums no konkrētās valsts nodevas samaksas varētu būt kvalificējams kā komercdarbības atbalsts, un šis atbrīvojums attiecībā uz saimnieciskās darbības veicējiem būtu ieviešams, piemērojot atbilstošu komercdarbības atbalsta regulējumu. Attiecīgi lūdzam šo pasākumu – atbrīvot no valsts nodevas par īpašuma tiesību nostiprināšanu zemesgrāmatā zemes īpašniekus par zemes konsolidācijas ietvaros veikto zemes maiņu – saskaņot ar Zemkopības ministriju kā komercdarbības atbalsta uzraudzības institūciju.
 
Piedāvātā redakcija
-
	Ņemts vērā
Skatīt paskaidrojumu anotācijā 1.3 sadaļā, kurā sniegts pamatojums, kāpēc konkrētajā gadījumā nav saskatāms komercdarbības atbalsts.
	17.20. zemes īpašnieki par zemes konsolidācijas ietvaros veikto zemes maiņu.

	4.
	Noteikumu (grozījumu) projekts
2. Noteikumi stājas spēkā 2023. gada 1. janvārī.
	Priekšlikums (FM - 27.12.2022.)
Lūgums pārskatīt noteikumu spēkā stāšanās laiku.
Piedāvātā redakcija
-
	Ņemts vērā
-

